Кыргыз Республикасынын

билим берүү жана илим

 Министрлигинин буйругуна

Тиркеме

 \_\_\_\_\_\_\_\_\_\_\_\_\_\_\_\_2021-ж.

№\_\_\_\_\_\_\_\_\_\_\_\_\_\_\_\_\_

**620200 - «ЖЕРГЕ ЖАЙГАШТЫРУУ ЖАНА КАДАСТРЛАР»**

**БАГЫТЫ БОЮНЧА**

**ЖОГОРКУ КЕСИПТИК БИЛИМ БЕРҮҮНҮН МАМЛЕКЕТТИК БИЛИМ БЕРҮҮ СТАНДАРТЫ**

**Квалификациясы - бакалавр**

**Бишкек 2021**

**1. Жалпы жоболор**

1.1. Жогорку кесиптик билим берүүнүн **620200 -“Жерге жайгаштыруу жана кадастрлар”** багыты боюнча ушул Мамлекеттик билим берүү стандарты "Билим берүү жөнүндө" Кыргыз Республикасынын Мыйзамына жана Кыргыз Республикасынын билим берүү жаатындагы аныктаган тартипте башка ченемдик укуктук актыларына ылайык, Кыргыз Республикасынын Билим берүү жаатындагы ыйгарым укуктуу мамлекеттик органы тарабынан иштелип чыккан жана Кыргыз Республикасынын Министрлер Кабинети аныктаган тартипте бекитилген.

Бул Мамлекеттик билим берүү стандартын аткаруу бакалаврларды даярдоо боюнча кесиптик билим берүү программаларды ишке ашыруучу бардык жождор үчүн менчигинин түрүнө жана ведомстволук таандыктыгына карабастан милдеттүү болуп эсептелет.

**1.2. Терминдер, аныктамалар, белгилөөлөр, кыскартуулар.**

Ушул Жогорку кесиптик билим берүүнүн мамлекеттик билим берүү стандартында "Билим берүү жөнүндө" Кыргыз Республикасынын Мыйзамына жана мыйзам тарабынан белгиленген тартипте кабыл алынган жогорку кесиптик билим берүү жаатындагы эл аралык документтерге ылайык терминдер жана аныктамалар пайдаланылат, Кыргыз Республикасы анын мүчөсү болуп саналат:

- **негизги билим берүү программасы** - максаттарды, күтүлүүчү натыйжаларды, даярдоонун тийиштүү багыты боюнча билим берүү процессин ишке ашыруунун мазмунун жана уюштурулушун регламенттөөчү окуу-методикалык документтердин жыйындысы;

- **даярдоонун багыты** - ар түрдүү профилдеги, фундаменталдуу жалпы даярдоо негизиндеги интеграцияланган жогорку кесиптик билимдүү кадрларды (адистерди, бакалаврларды жана магистрлерди) даярдоо үчүн билим берүү программаларынын жыйындысы;

- **профиль** - негизги билим берүү программасынын конкреттүү бир түргө багытталышы жана (же) кесиптик иш объекти;

- **компетенция** – окуучунун аныкталган бир чөйрөдө майнаптуу жана жемиштүү иштөөсү үчүн зарыл болгон билими жагынан даярдоого карата алдын ала коюлган социалдык талап (ченем);

- **бакалавр** – магистратурага кирүүгө жана кесиптик иш менен алектенүүгө укук берген жогорку кесиптик билимдин квалификациялык деңгээли;

- **магистр** – аспирантурага жана (же) базалык докторантурага (PhD/ профили боюнча) жана кесиптик иш менен алектенүүгө укук берген жогорку кесиптик билимдин квалификациялык деңгээли;

- **кредит** (зачеттук бирдик) - негизги кесиптик билим берүү программасынын эмгек сыйымдуулугунун шарттуу өлчөмү;

- **окутуунун натыйжалары** - негизги билим берүү программасы/модулу боюнча окуунун натыйжасында ээ болгон компетенциялар;

- **жалпы илимий компетенциялар** - кесиптик иштин бардык түрлөрү (же көпчүлүгү) үчүн жалпы болуп саналган мүнөздөмөлөрдү билдирет: окуу, талдоо жана синтез кылуу ж.б. жөндөмдүүлүк;

- **инструменттик компетенция** – когнитивдик жөндөмдү, идеяларды жана ойлорду түшүнүү жана пайдалана билүү жөндөмдөрүн камтыйт; методологиялык жөндөм, айлана-чөйрөнү түшүнүү жана башкаруу, убакытты уюштуруу, окуунун стратегияларын түзүү, чечимдерди кабыл алуу жана проблемаларды чече билүү жөндөмү; технологиялык жөндөм, техниканы пайдалана билүүгө, компьютерди билүүгө жана маалыматтык башкарууга байланышкан жөндөмдөр; лингвистикалык жөндөмдөр, коммуникациялык компетенция;

- **социалдык - инсандык жана жалпы маданий компетенциялар**- ой- сезимдерин жана мамилесин билдирүүгө, сын көз менен ой жүгүртүүгө жана өзүнө баа бере билүүгө байланышкан жеке сапаттар, ошондой эле социалдык өз ара байланыш жана кызматташуу процесстерине, топтор менен иштеше билүүгө, социалдык жана этикалык милдеттенмелерди кабыл алууга байланышкан жөндөмдөр;

- **кесиптик стандарт** – кесиптик иштин конкреттүү түрүнүн чегинде анын мазмунуна жана сапатына карата талаптарды белгилөөчү, кызматкер кайсыл иште болсо да, кайсыл уюмда болсо да өзүнүн ордун татыктуу ээлеши үчүн кызматкерде болушу милдеттүү болгон квалификациянын сапаттык деңгээлин баяндаган негиз түзүүчү документ.

**1.3. Кыскартуулар жана белгилөөлөр**

Ушул Мамлекеттик билим берүү стандартында төмөндөгү кыскартуулар колдонулат:

МББС - Мамлекеттик билим берүү стандарты;

ЖКББ - жогорку кесиптик билим берүү;

НББП - негизги билим берүү программасы;

ОМБ - окуу-методикалык бирикме;

НББП ДЦ - негизги билим берүү программасынын дисциплиналарынын цикли;

ЖИК - жалпы илимий компетенциялар;

ИК - инструменталдык компетенциялар;

КК - кесиптик компетенциялар;

СИЖМК - социалдык-инсандык жана жалпы маданий компетенциялар.

**2. Колдонуу тармагы**

2.1. Ушул Жогорку кесиптик билим берүүнүн мамлекеттик билим берүү стандарты **620200 - “Жерге жайгаштыруу жана кадастрлар”** бакалаврларды даярдоо багыты боюнча негизги билим берүү программаларын ишке ашыруудагы милдеттүү ченемдердин, эрежелердин жана талаптардын жыйындысын туюндурат жана окутуу, уюштуруу- методикалык документтерди иштеп чыгуу Кыргыз Республикасынын аймагында бакалаврларды даярдоонун тийиштүү багыты боюнча лицензиясы бар менчигинин түрүнө жана ведомстволук таандыгына карабастан бардык жогорку кесиптик билим берүүнүн негизги билим берүү программаларын өздөштүрүү сапатын баалоо үчүн негиз болуп эсептелет.

2.2. **Ушул ЖКББ МББСын 620200- “Жерге жайгаштыруу жана кадастрлар” багыты боюнча негизги пайдалануучулар төмөнкүлөр болуп саналат:**

- жождордун администрациясы жана илимий-педагогикалык курамы (профессордук-окутуучулук курам, илимий кызматкерлер), өздөрүнүн жождорундагы ошол багыт жана даярдоонун деңгээли боюнча илимдин, техниканын жана социалдык чөйрөнүн жетишкендиктерин эсепке алып, негизги кесиптик билим берүү программаларын иштеп чыгуу, натыйжалуу ишке киргизүү жана жаңылоо үчүн жооптуу адамдар;

- жождун даярдоонун ошол багытындагы негизги билим берүү программасын өздөштүрүү боюнча өзүнүн окуу ишин натыйжалуу ишке ашыруу үчүн жооптуу студенттер;

- тийиштүү кесиптик иш чөйрөсүндөгү адистердин жана иш берүүчүлөрдүн бирикмелери;

- Кыргыз Республикасынын билим берүү чөйрөсүндөгү аткаруу бийлигинин борбордук мамлекеттик органынын тапшыруусу боюнча негизги билим берүү программаларын иштеп чыгууну камсыз кылуучу окуу-методикалык бирикмелер жана кеңештер;

- жогорку кесиптик билим берүүнү каржылоону камсыз кылуучу аткаруу бийлигинин мамлекеттик органдары;

- аткаруу бийлигинин жогорку кесиптик билим берүү системасында мыйзамдардын сакталышына контролду камсыз кылуучу, жогорку кесиптик билим берүү чөйрөсүндө сапатка контролду жүзөгө ашыруучу ыйгарым укуктуу мамлекеттик органдары.

- жогорку кесиптик билим берүү чөйрөсүндө билим берүү программаларын жана уюмдарын аккредитациялоону жүргүзүүчү аккредитациялоочу агенттиктер.

2.3. **Абитуриенттердин даярдыгынын деңгээлине талаптар.**

2.3.1. "Бакалавр" квалификациясын алуу менен жогорку кесиптик билим алууга талапкер абитуриенттин билим деңгээли - жалпы орто билим же кесиптик орто (же кесиптик жогорку) билим.

2.3.2. Абитуриенттин жалпы орто билими же кесиптик орто (же кесиптик жогорку) билими тууралуу мамлекеттик үлгүдөгү документи болушу керек.

**3. Даярдоонун багыттарынын жалпы мүнөздөмөсү**

3.1. Кыргыз Республикасында **620200- “Жерге жайгаштыруу жана кадастрлар”** даярдоо багыты боюнча төмөнкүлөр ишке ашырылат:

- бакалаврларды даярдоо боюнча ЖКББ НББП;

- магистрлерди даярдоо боюнча ЖКББ НББП.

Бакалаврларды даярдоо боюнча ЖКББ НББПны толугу менен өздөштүргөн жана белгиленген тартипте мамлекеттик жыйынтык аттестациясынан ийгиликтүү өткөн жождордун бүтүрүүчүлөрүнө "бакалавр" квалификасыясын ыйгаруу менен жогорку билими тууралуу диплом берилет.

Магистрлерди даярдоо боюнча ЖКББ НББПны толугу менен өздөштүргөн жана белгиленген тартипте мамлекеттик жыйынтык аттестациясынан ийгиликтүү өткөн жождордун бүтүрүүчүлөрүнө "магистр" квалификациясын ыйгаруу менен жогорку билими тууралуу диплом берилет.

Бакалаврларды даярдоо багытынын алкагында ЖКББ НББП профилдери жож тарабынан квалификациясын (эгер болсо) тармактык/сектордук алкактарынын негизинде аныкталат.

3.2. Жалпы орто билимдин базасында күндүзгү окутуу формасында бакалаврларды **620200 -“Жерге жайгаштыруу жана кадастрлар”** даярдоо боюнча ЖКББ НББП өздөштүрүүнүн ченемдик мөөнөтү 4 жылдан кем эмес убакытты түзөт.

Окутуунун күндүзгү-сырткы (кечки) жана сырткы формалары боюнча, ошондой эле окутуунун ар түрдүү формалары айкалыштырылган учурларда бакалаврларды даярдоо боюнча ЖКББ НББП өздөштүрүү мөөнөттөрү жож тарабынан күндүзгү окутуу формасында белгиленген ченемдик мөөнөткө карата бир жылга чейин көбөйтүлөт.

Тийиштүү профилдеги орто кесиптик билими же жогорку кесиптик билими бар адамдарга бакалаврларды даярдоо боюнча ЖКББ НББП тездетилген программасы боюнча өздөштүрүүгө укук берилет. Тездетилген программаларды ишке ашырууда окуунун мөөнөтү студент билим берүүнүн башка программасы боюнча орто кесиптик билимди жана (же) жогорку билимди алып жаткан учурда айрым Дисциплиналар (модулдар) жана (же) айрым практикалар боюнча окутуунун натыйжалары боюнча толук же жарым – жартылай кайра аттестациялоонун (кайра зачет тапшыруунун) жыйынтыгы менен аныкталат.

Орто кесиптик билим берүү профилинин жогорку кесиптик билим берүү профилине шайкештиги жож тарабынан өз алдынча аныкталат.

Күндүзгү окутуу формасында орто кесиптик билимдин базасында бакалаврларды даярдоо боюнча ЖКББ НББП өздөштүрүү мөөнөтү тездетилген программаларды ишке ашыруунун алкагында 3 жылдан кем эмес убакытты түзөт.

Билим алуунун формасына карабастан жеке окуу планы боюнча окутууда окуунун мөөнөтү жож өз алдынча аныктайт.

Ден соолугунун мүмкүнчүлүгү чектелүү адамдарды жеке окуу планы боюнча окутууда жож мөөнөттүү билим алуунун тийиштүү формасы боюнча аныкталган убакытка салыштырмалуу узартууга укуктуу.

Бакалаврларды жана магистрлерди даярдоо багыты боюнча ЖКББ НББП өздөштүрүүнүн башка ченемдик мөөнөттөрүн Кыргыз Республикасынын Министрлер Кабинети белгилейт.

3.3. Бакалаврларды даярдоонун ЖКББ НББП өздөштүрүүнүн жалпы эмгек сыйымдуулугу 240тан кем эмес кредитке барабар.

Күндүзгү окуу формасы боюнча окуу жылындагы ЖКББ НББПнын эмгек сыйымдуулугу 60тан кем эмес кредитке барабар.

Бир окуу семестринин эмгек сыйымдуулугу 30дан кем эмес кредитке барабар (окуу процесси эки семестрлик болуп курулган учурда).

Бир кредит студенттин окуу ишинин 30 саатына эквивалентүү (анын ичинде анын аудиториялык, өз алдынча иштери жана аттестациянын бардык түрлөрү).

Күндүзгү-сырттан (кечки) жана сырттан окуу формалары боюнча НББПнын, ошондой эле окутуунун ар түрдүү формалары айкалышкан учурдагы эмгек сыйымдуулугу окуу жылында 48ден кем эмес кредитти түзөт.

Окуунун акыркы жылынын татаалдыгы НББПнын жалпы татаалдыгын камсыз кылуу зарылчылыгын эске алуу менен аныкталат.

3.4. ЖКББ НББПнын инсанды окутуу жана тарбиялоо жаатындагы **620200- “Жерге жайгаштыруу жана кадастрлар**» даярдоонун багыттары боюнча максаттары.

3.4.1. ЖКББ НББПнын окутуу жаатындагы **620200 -“Жерге жайгаштыруу жана кадастрлар”** даярдоо багыты боюнча жерге жайгаштыруу жана кыймылсыз мүлк кадастры, эмгек рыногунун заманбап талаптарына жана экономиканын кыймылсыз мүлк секторуна жана кызмат көрсөтүү чөйрөсүнө интеграцияланып, жерди сарамжалдуу пайдалануу, кыймылсыз мүлк кадастырын маалыматтык камсыздоо. Негизги билим берүү программасынын максаттары:

-гуманитардык, социалдык, экономикалык, математикалык жана табигый илимий билимдердин негиздери жаатында даярдоо, бүтүрүүчүгө тандап алган иш чөйрөсүндө ийгиликтүү иштөөгө мүмкүндүк берүүчү жогорку кесиптик жактан адистешкен билим алуу, анын социалдык мобилдүүлүгүнө жана эмгек рыногундагы туруктуулугуна өбөлгө түзүүчү универсалдуу жана кесиптик компетенцияларга ээ болуу эсептелинет.

-билим берүү чөйрөсүндө: адеп-ахлакты чыңдоо, жалпы маданий муктаждыктарды жана чыгармачылык жөндөөмдүүлүгүн өнүктүрүү, социалдык адаптациялоо, коммуникативдүүлүктүү, толеранттуулукту, максатка жетүүдө туруктуулукту, жана дене тарбияда чыдамдуулукту бекемдөө.

3.4.2. ЖКББ НББПнын инсанды тарбиялоо жаатындагы **620200- “Жерге жайгаштыруу жана кадастрлар”** даярдоо багыты боюнча максаты студенттердин социалдык-инсандык сапаттарын калыптандыруу жаатындагы максаттары түзүлөт: максатка умтулгандык, уюшкандык, эмгекчилдик, жоопкерчиликтүүлүк, жарандуулук, коммуникативдүүлүк, толеранттуулук, алардын жалпы маданиятын жогорулатуу ж.б. эсептелинет.

3.5**. Бүтүрүүчүлөрдүн кесиптик иш чөйрөсү.**

Бүтүрүүчүлөрдүн кесиптик иш чөйрөсү **620200- “Жерге жайгаштыруу жана кадастрлар”** даярдоо багыты боюнча төмөнкүлөрдү камтыйт:

* жер-мүлк мамилелери; жер ресурстарын жана кыймылсыз мүлк обьектилерин башкаруу системалары;
* жер пайдаланууну уюштуруу;
* жерди рацианалдуу пайдалануу жана коргоо иш чараларын прогноздоо жана долбоорлоо;
* кыймылсыз мүлк бирдиктерин эсепке алуу, каттоо жана кадастрлык баалоо;
* жерге жайгаштыруу жана кадастрларды геодезиялыклык жана картографиялык камсыздоо;
* кыймылсыз мүлк бирдиктерин кадастрлык сьемкалоо, кадастр маалымат ситемасын түзүү;
* кыймылсыз мүлк бирдиктерин түзүү жана чек араларын бекитүү;
* менчикке болгон укукту бекитүү, жер тилкелерин жана башка кыймылсыз мүлктү пайдаланууну көзөмөлдөө боюнча укук коргоо иш-чаралары;
* кыймылсыз мүлк бирдиктерин инвентаризациалоо;
* жер жана башка кыймылсыз мүлктордүн мониторинги;
* кыймылсыз мүлккө салык салуу;
* жер- мүлк комплексинин чөйрөсүндө риэлтордук, баалоо жана консалтинг ишкердүүлүгү.

Бүтүрүүчүлөрдүн билиминин жана алынган компетенцияларынын деңгээли кызматкердин квалификациясынын талаптарына ылайык келген шартта алар кесиптик иштин башка тармактарында жана (же) чөйрөлөрүндө кесиптик ишти жүзүгө ашыра алат.

3.6. **Бүтүрүүчүлөрдүн кесиптик иш объектилери.**

**620200- “Жерге жайгаштыруу жана кадастрлар”** багыты боюнча бүтүрүүчүлөрдүн кесиптик ишинин объектилери болуп төмөнкүлөр эсептелинет:

* жер жана башка жаратылыш ресурстары;
* жер фондусунун категориялары;
* административдик түзүлүүлөрдүн аймактары;
* аймактык зоналар;
* атайын пайдалануучу шарттары бар зоналар;
* атайын укуктук шарты бар зоналар;
* максаттуу багыт боюнча пайдаланууга улуксат берилген жер участкалары жана жер пайдалануулар;
* жер угодиялары;
* кадастрлык эсепке алынуучу кыймылсыз мүлк бирдиктери;
* кыймылсыз мүлк кадастырынын маалымат системалары жана технологиялары;
* жерге жайгаштыруунун жана кыймылсыз мүлк кадастырынын геодезиялык жана картографиялык негиздери.

3.7. **Бүтүрүүчүлөрдүн кесиптик ишинин түрлөрү:** **620200- “Жерге жайгаштыруу жана кадастрлар”**

- уюштуруучулук-башкаруучулук;

-илимий- изилдөөчүлүк;

- долбоорлук;

- өндүрүштүк-технологиялык;

Негизинен бүтүрүүчү даярдалып жаткан кесиптик иштин конкреттүү түрлөрү кызыкдар иш берүүчүлөр менен бирдикте тийиштүү кесиптик стандарттын (эгер болсо) негизинде же жогорку окуу жайы тарабынан иштелип чыгылчу анын билим берүү программасынын мазмунун аныкташы керек.

3.8. **Бүтүрүүчүлөрдүн кесиптик ишинин милдеттери (кызыкдар иш берүүчүлөрдүн катышуусу менен иштелип чыгылат).**

Бакалаврдын кесиптик ишинин милдеттери**.**

**уюштуруучулук-башкаруучулук ишмердүүлүгү:**

-техникалык иш кагаздарды жана отчет түзүүдө катышуу;

- аз аткаруучу коллективде иштерди уюштуруу жана пландоо;

- илимий-техникалык жана уюштуруу чечимдерин негиздөө;

- коллективдин натыйжалуулугун талдоо;

**илимий- изилдөөчүлүк****ишмердүүлүгү:**

-эксперименталдык изилдөөлөргө катышуу, алардын сүрөттөмөлөрүн жана жыйынтыктарын ГИС технологияларын колдонуу менен түзүү;

- жерге жайгаштыруу документтерин долбоорлого катышуу;

-жер ресурстарын башкарууда жаңы инновациялык технологияларды жана санариптештирүүнү ишке ашырылышына катышуусу;

**-долбоорлук ишмердүүлүгү:**

-жерге жайгаштыруу, шаар куручуулук жана калк отурукташкан жерлерди планиравкалоо схемаларында, аймактарды пландоо, кыймылсыз мүлк бирдиктерин өркүндөөтүү долбоорлорго булактарды жыйноо жана анализдөө;

- жерге жайгаштыруу, шаар куручуулук, калк отурукташкан жерлерди планиравкалоо, аймактарды пландоо долбоорлорун жана схемаларын алдын ала техника- экономикалык негиздөө иштерине катышуу;

- жерге жайгаштыруу, кадастр, аймактарды пландоодо, жалпы кыймылсыз мүлк бирдиктерин өнүктүрүүдө, бүткөн долбоор жумуштарын толтуруу боюнча долбооордук жана техникалык иш-кагаздарын иштеп чыгууда катышуу;

- жерге жайгаштыруу, кадастр, аймактарды пландоодо, жалпы кыймылсыз мүлк бирдиктерин өнүктүрүүдө, стандарттар, техникалык шартар жана башка нормативдик иш кагаздары боюнча долбоорлорду жана техникалык иш кагаздарын иштеп чыгуунун дал келишүүсүн контролдоо;

**-өндүрүштүк-технологиялык ишмердүүлүгү:**

- мыйзамда каралган жерге жайгаштырууда, мамлекеттик жер кадастрында топографиялык- геодезиялык жана долбоорлоо изилдөө иштерине катышуу;

-кыймылсыз мүлктү, жерди жана айлана чөйрөнү пайдаланууда мамлекеттик контрол жүргүзүү иштерине, мыйзам чегинде каралган иштерди аткарууга катышуу;

 - кадастр карталарын жана кадастр маалымат системаларын түзүүдө заманбап техниканы, маалымат технологияларын жана моделдештүрүүнү пайдалануу;

-кыймылсыз мүлк бирдиктерин техникалык инвентаризация жүргүзүү жана жерлерди чектөө иштерине катышуу;

-жер участкаларын жана кыймылсыз мүлк бирдиктерин кадастрдык баалоого катышуу;

- жерге жайгаштыруу схемаларын жана долбоорлорду ишке ашыруу жана кыймылсыз мүлк бирдиктерин өнүктүрүү иштерине катышуу;

**4. НББПны ишке ашыруунун шарттарына карата жалпы талаптар**

Жождун НББПны ишке ашыруудагы укуктарына жана милдеттүүлүктөрүнө карата жалпы талаптар.

4.1.1. Жождор даярдоонун багыты боюнча НББПны өз алдынча иштеп чыгышат. НББП Кыргыз Республикасынын даярдоо багыттары боюнча тийиштүү мамлекеттик билим берүү стандартынын негизинде иштелип чыгылат жана жождун окумуштуулар кеңеши тарабынан бекитилет.

Жождор НББПны илимдин, маданияттын, экономиканын, техниканын, технологиялардын жана социалдык чөйрөнүн өнүгүүсүн эсепке алып, жождо билим берүүнүн сапатынын кепилдигин камсыз кылуу боюнча төмөндөгүлөрдө камтылган сунуш-көрсөтмөлөрдү кармануу менен 5 жылда бир жолудан кем эмес жаңылап турууга милдеттүү:

- бүтүрүүчүлөрдү даярдоонун сапатын камсыз кылуу боюнча стратегиялардын иштелмесинде;

- билим берүү программаларын мезгил-мезгили менен рецензиялоонун мониторингинде;

- так макулдашылган критерийлердин негизинде студенттердин билимдеринин жана билгичтиктеринин, бүтүрүүчүлөрдүн компетенцияларынын деңгээлин баалоонун объективдүү өтүү тартиптеринин иштелмелеринде;

- окутуучулук курамдын сапатын жана компетенттүүлүгүн камсыз кылууда;

- бардык ишке ашырылуучу билим берүү программаларын жетиштүү ресурстар менен камсыз кылууда, аларды колдонуунун натыйжалуулугун көзөмөлүндө, мунун ичинде окуп жаткандарды сурап билүү жолу менен;

- өзүнүн ишин (стратегиясын) баалоо жана башка билим берүү мекемелери менен катар коюп салыштыруу үчүн макулдашылган критерийлер боюнча өзүн өзү изилдөөнү үзгүлтүксүз жүргүзүүдө;

- коомчулукту өзүнүн изилдөөлөрүнүн жыйынтыктары, пландары, жаңылоолору тууралуу маалымдоодо.

4.1.2. Студенттерди жана бүтүрүүчүлөрдү даярдоонун сапатын баалоо алардын учурдагы, орто аралык жана жыйынтыктоочу мамлекеттик аттестациясын камтышы керек. Баалочу каражаттардын базасы жож тарабынан иштелип чыгат жана бекитилет.

Студенттерди жана бүтүрүүчүлөрдү аттестациялоого, бүтүрүүчү квалификациялык иштердин мазмунуна, көлөмүнө жана түзүмүнө коюлуучу талаптар жождун бүтүрүүчүлөрүн жыйынтыктоочу мамлекеттик аттестациялоо жөнүндө Жобону эске алуу менен аныкталат.

4.1.3. НББПны иштеп чыгууда жожду бүтүрүүчүлөрдүн социалдык-инсандык компетенцияларын (мисалы, социалдык өз ара аракеттенүү компетенцияларын, өзүн өзү уюштурууну жана системалык-ишмердик мүнөздөгү өз алдынча башкарууну) түзүү мүмкүнчүлүктөрү аныкталуусу керек. Жож жождун социалдык-маданий чөйрөсүн түзүп калыптандырууга, инсандын ар тараптуу өнүгүүсү үчүн зарыл шарттарды түзүүгө милдеттүү.

Жож окуу процессинин социалдык-тарбиялык компонентин студенттик өз алдынча башкарууну өнүктүрүүнү, студенттердин коомдук уюмдардын ишине катышуусун, спорттук жана чыгармачылык клубдарды, илимий студенттик коомдорду кошуп, өнүктүрүүгө көмөктөш болууга милдеттүү.

4.1.4. Жогорку окуу жайынын НББПсы студенттин тандоосу боюнча дисциплинаны түзүүсү керек. Студенттин каалоосу боюнча дисциплиналарды түзүүнүн тартибин жождун окумуштуулар кеңеши аныктайт.

4.1.5. Жож студенттердин өзүнүн окуу программасын түзүүгө катышуусунун реалдуу мүмкүнчүлүгүн камсыз кылууга милдеттүү.

4.1.6. Жож НББПны түзүүдө студенттерди алардын укуктары жана милдеттүүлүктөрү менен тааныштырууга, студенттер тандап алган дисциплиналар алар үчүн милдеттүү болуп эсептелинерин, ал эми алардын суммалык эмгек сыйымдуулугу окуу планында каралгандан кем болбошу керектигин түшүндүрүүгө милдеттүү.

4.2. Студенттин НББПны ишке ашыруудагы укуктарына жана милдеттүүлүктөрүнө карата жалпы талаптар.

4.2.1. Студенттер студенттин тандоосу боюнча окуу дисциплиналарын өздөштүрүүгө бөлүнгөн окуу убактысынын көлөмүнүн чектеринде НББПда алдын ала каралган конкреттүү дисциплинаны тандап алууга укуктуу.

4.2.2. Студент өзүнүн жекече билим берүү траекториясын түзүүдө дисциплинаны тандоо боюнча жождо консультация алуу жана алардын даярдоонун (адистештирүүнүн) болочок профилине таасир этүү укугуна ээ.

4.2.3. НББПны өздөштүрүүдө натыйжалуулукка жетишүү максатында СИЖМКны өнүктүрүү бөлүгүндө студенттер студенттик өз алдынча башкарууну өнүктүрүүгө, коомдук уюмдардын, спорттук жана чыгармачылык клубдардын, илимий студенттик коомдордун ишине катышууга милдеттүү.

4.2.4. Студенттер жождун НББПсында алдын ала каралган бардык тапшырмаларды аныкталып белгиленген мөөнөттөрдө аткарууга милдеттүү.

4.3. Студенттин окуу жүгүнүн максималдуу көлөмү анын аудиториялык жана аудиториядан тышкаркы (өз алдынча) окуу ишинин бардык түрлөрүн камтуу менен, жумасына 45 саат болуп белгиленет.

Жумасына аудиториялык сабактардын күндүзгү окуу формасындагы көлөмү мамлекеттик билим берүү стандартына ылайык аныкталат жана ар бир окуу дисциплинасын үйрөнүүгө бөлүнгөн жалпы көлөмдөн 35тен кем эмес пайызды түзөт.

Окуу сабагы боюнча өз алдынча иштөөгө бөлүнүүчү сааттарга ошол дисциплина (модуль) боюнча экзаменге даярданууга каралган убакыт кирет.

4.4. Күндүзгү-сырттан (кечки) окуу формасында аудитордук сабактардын көлөмү жумасына 16 сааттан аз болбошу керек.

4.5. Сырттан окуу формасында окутуучу менен сабак окуу мүмкүнчүлүгү студентке жылына 160 сааттан аз эмес көлөмдө камсыз кылынуусу керек.

4.6. Окуу жылындагы каникулдук убакыттын жалпы көлөмү 7 жуманы түзүүсү керек, мунун ичинде кыш мезгилинде 2 жумадан кем эмес.

**5. Бакалаврларды даярдоонун НББПсынын талаптары**

5.1. Бакалаврды даярдоонун НББПсын өздөштүрүүнүн натыйжаларына карата талаптар.

**Даярдоонун 620200 -“Жерге жайгаштыруу жана кадастрлар”** багыты боюнча бүтүрүүчү НББПнын максаттарына жана ушул ЖКББнын мамлекеттик билим берүү стандартынын 3.4. жана 3.8-пункттарында көрсөтүлгөн кесиптик иштин милдеттерине ылайык төмөндөгү компетенцияларга ээ болушу керек:

**а) универсалдык:**

*-* ***жалпы илимий (ЖИК****):*

**ЖИК-1.** Айлана чөйрөдө илимий билимдерин колдонуп кескин баа берүүгө жашоонун, маданияттын баалуулуктарына багыттап, активдүү жарандык көз карашка ээ болуп, адамдарга сыйлоо жана сабырдуулук менен мамиле кылууга жөндөмдүү.

***- инструменталдык (ИК):***

**ИК-1.** Окуусу же иши боюнча мамлекеттик, расмий жана чет элдик бир тилде ишкердик байланыш жүргүзүүгө жөндөмдүү;

**ИК-2.** Окуусу же иши боюнча татаал маселелерди чечүү үчүн маалыматтык технологияларды колдонуу менен жаңы билимдерди алууга жана пайдаланууга жөндөмдүү;

**ИК-3.** Кесиптик ишмердикте ишкердик билими менен ыкмаларды колдонууга жөндөмдүү.

- ***социалдык-инсандык жана жалпы маданий*** *(СИЖМК):*

**СИЖМК-1.** Кесиптик ишкердүүлүктө айрым адамдардын же топтордун максатына жетишин камсыздоого жөндөмдүү.

**б) кесиптик (КК):**

 **-уштуруучулук-башкаруучулук ишмердүүлүгү:**

* жер ресурстарын рационалдуу пайдалануунун негиздери, жерди эффективдүү пайдаланууну жогорулатуунун тутумдуу көрсөткүчтөрү, программалардын экологиялык жана экономикалык экспертизасы, территориялардын социалдык-экономикалык өнүгүү долбоорлору боюнча билимин колдонууга жөндөмдүү болот (КК-1);
* өлкөнүн жана дүйнөнүн жер ресурстары, жерди пайдаланууда антропогендик таасирлерди азайтуу боюнча иш-чаралары, муниципалдык түзүлүштөр, субъект, аймак боюнча билимин колдонууга жөндөмдүү болот (КК-2);
* жер-мүлк мамилелерин укуктуу жөнгө салуу боюнча өлкөнүн мыйзамы, мүлк жана жер чатактарын чечүү, жерди жана кыймылсыз мүлктү пайдаланууда мамлекеттик көзөмөл тууралуу билимин колдонууга жөндөмдүү болот (КК-3);
* жер ресурстарын, кыймылсыз мүлктү, кадастр, жер түзүлүштөрүн башкаруу принциптери тууралуу билимин колдонууга жөндөмдүү болот (КК-4);
* башкаруучулук чечимдерди иштеп чыгуу боюнча бирдей кыймылсыз мүлк объектилери жөнүндө билимин колдонууга жөндөмдүү болот (КК-5);
* коопсуздук техникасынын, өндүрүш санитариясынын, өрт коопсуздугунун эрежелерин жана жаратылышты, эмгекти коргоо нормасын аткарууну камсыздандырууда жөндөмдүү (КК-6);
* өндүрүш персоналдарын жана калкты зилзалалардан, катастрофалардан, авариялардан сактоодо негизги усулдарды колдонууга жөндөмдүу боло алат (КК-7);
* **долбоор ишмердүүлүгү:**
* жер ресурстарын, кыймылсыз мүлк объектилерин пайдалануу жана коргоо, долбоорлук чечимдердин варианттарын техникалык-экономикалык негиздөө боюнча долбоорлук, долбоор алдындагы, прогноздук материалдарды иштеп чыгуу усулдарын пайдалананууга жөңдөмдүү боло алат (КК-8);
* мамлекеттик кыймылсыз мүлк кадастры, аймактык пландаштыруу, жер түзүлүштөрү, жер бөлүштүрүү менен байланышы бар долбоорлордун, кадастрдын жана башка иштердин заманбап технологиялары боюнча билимин пайдаланууга жөндөмдүү болот (КК-9);
* аймактык зоналаштыруу жана шаарлардын, калктуу жерлердин өнүгүүсүн пландаштыруу, чек ара коюу, алардын инженердик жабдыктарынын долбоорлоштурулган элементтерин жайгаштыруу усулдары боюнча билимин пайдаланууга жөндөмдүү болот (КК-10);
* жер түзүлүшү жана кыймылсыз мүлктүн бирдей объектилеринин өнүгүүсү боюнча долбоорлук чечимдерди жөнгө салуу иш-чараларын аткарууга жөндөмдүү болот (КК-11);
* **өндүрүштүк-технологиялык ишмердүүлүк:**
* жер тилкелери жана кыймылсыз мүлк объектилери жөнүндө маалыматтарды чогултуунун, тутумдаштыруунун, иштеп чыгуунун жана каттоонун заманбап автоматташтырылган технологиялары боюнча билимин колдонууга жөндөмдүү болот (КК-12);
* жердин жана башка кыймылсыз мүлк объектилеринин кадастрдык, экономикалык баалоо көрсөткүчтөрү жана усулдары, принциптери жөнүндө билимин колдонууга жөндөмдүү боло алат (КК-13);
* заманбап географиялык жана жер-маалыматтык тутуму (ГМТ жана ЖМТ), чийме, кадастрдык жана башка заманбап шарттардагы маалыматтарды даярдоо боюнча билимин колдонууга жөндөмдүү боло алат (КК-14);
* жер түзүлүштөрдү жана кадастрдык иштерди инвентаризациялоодо жана бөлүштүрүүдө топографиялык-геодезиялык иштердин заманбап технологиялары, географиялык ченөөнүн жыйынтыктарын иштеп чыгуу усулдары, жер түзүлүшү боюнча долбоорлорду накталай которуу жана жер тилкелерининин аянттарын аныктоо боюнча билимин колдонууга жөндөмдүү боло алат (КК-15);
* видео маалыматтарды дешифровкалоонун, аэро-космостук сүрөттөрдүн, аймакты аралыкта байкаштыруу, жана карталардын, пландардын жана жер түзүлүштөрү, кыймылсыз мүлктүн мамлекеттик кадастры үчүн чийме материалдардын оригиналдарын түзүүнүн заманбап технологияларын колдонууга жөндөмдүү боло алат (КК-16);
* **илимий–изилдөөчүлүк ишмердүүлүгү:**
* жердин жана кыймылсыз мүлктүн монторинги боюнча заманбап усулдарды, технологияларды колдонууга жөндөмдүү боло алат (КК-17);
* капиталдык курулуш объектилерин жана аймактын инженердик жабдыктарын техникалык жактан инвентаризациялоонун заманбап технологияларнын колдонууга жөндөмдүү боло алат (КК-18);

Профиль 5 наамдан ашпаган кошумча кесиптик компетенциялар менен аныкталат жана университет тарабынан өз алдынча аныкталат. Профилдердин тизмеси Окуу методикалык бирикме (ОМБ) тарабынан бекитилет.

Компетенциялардын тизмеги улуттук квалификациянын алкагынын, квалификациянын жана кесиптик стандарттын (эгер болсо) тармактык/ сектордук алкактарынын негизинде аныкталат.

5.2. **Бакалаврларды даярдоонун НББПнын түзүмү талаптар.**

Бакалаврларды даярдоонун НББПнын түзүмү төмөнкүдөй блокторду камтыйт:

**Таблица 1- Бакалаврларды даярдоодогу НББПнын түзүмү 620200 -“Жерге жайгаштыруу жана кадастрлар” багыты боюнча**

|  |  |
| --- | --- |
| **Бакалаврларды даярдоодогу НББПнын түзүмү** | Бакалаврларды даярдоодогу НББПнын жана анын блокторунун кредиттердеги көлөмү |
| 1-Блок | **Дисциплиналар (модулдар):****I. Гуманитардык, социалдык-экономикалык цикл****Базалык бөлүк**1. Кыргыз тили жана адабияты2. Орус тили3. Чет тили4.Кыргыз тарыхы5. Манас таануу6. Кыргызстандын географиясы7. Философия**Вариативдик бөлүк:**II. **Математикалык жана табигый илимий цикл****Базалык бөлүк**МатематикаИнформатикаЭкологияФизикаХимия**Вариативдик компонент****III. Кесиптик цикл** | **165-215****25-30**288444224**2****25-35**2684284**11****140-160** |
| 2-блок | Практика | **15-60** |
| 3-блок | Жыйынтыктоочу мамлекеттик аттестация | **10-15** |
| Бакалаврларды даярдоодогу ЖКББ НББПнын көлөмү  | **240** |

Жож мамлекеттик билим берүү стандартынын талаптарына ылайык бакалаврды даярдоодогу НББПны иштеп чыгат жана улуттук квалификациянын алкактарына ылайык окутуунун натыйжаларына жетүүгө жоопкерчилик тартат.

Дисциплиналардын (модулдардын) топтомун жана алардын бакалаврды даярдоодогу НББПнын ар бир блогуна тиешелүү эмгек сыйымдуулугун жож улуттук квалификасыянын алкактарында каралган окутуунун натыйжаларынын жыйындысы түрүндө аны өздөштүрүүнүн талаптарын эске алуу менен ушул блок үчүн белгиленген көлөмдө өз алдынча аныктайт.

**5.2.1.** **Бакалаврларды даярдоодогу НББП төмөндөгүлөрдү ишке ашырууну камсыздашы керек:**

- гуманитардык, социалдык жана экономикалык циклдин милдеттүү дисциплиналарын, алардын тизмеги эмгек сыйымдуулугу Кыргыз Республикасынын билим берүү жана илим жамаатындагы ыйгарым укуктуу мамлекеттик орган тарабынан аныкталат.

- кеминде 360 саат көлөмүндө дене тарбия жана спорт боюнча дисциплиналарды, алар өздөштүрүү үчүн милдеттүү болуп саналат, бирок кредиттерге которулбайт жана бакалаврды даярдоодогу НББПнын көлөмүнө киргизилбейт.

5.2.2. “Практика” 2- блогу окуу практикасын (таанышуучу, технологиялык, илимий- изилдөө иштери) жана өндүрүш практикасын (долбоордук, эксплуатациялык, педагогикалык, илимий- изилдөө иштери) камтыйт.

Жож бир же бир нече типтеги практиканы тандоого укуктуу, ошондой эле белгиленген кредиттердин чегинде кошумча типтеги практиканы белгилей алат.

5.2.3. “Мамлекеттик аттестация” 3- блогу мамлекеттик экзаменди тапшырууга даярдыкты жана тапшырууну, бүтүрүүчү квалификациялык ишти аткарууну жана аны жактоону (эгерде жож бүтүрүүчү квалификациялык ишти жыйынтыктоочу мамлекеттик аттестациянын курамынан киргизген болсо) камтыйт.

5.2.4. Бакалаврды даярдоодогу НББПнын алкагында милдеттүү жана элективдүү бөлүк болот.

Бакалаврды даярдоодогу НББПнын милдеттүү бөлүгүнө улуттук квалификациянын алкактарынын деңгээлдерин эске алуу менен жалпы илимий, универсалдуу, социалдык – инсандык жана жалпы маданий жана кесиптик компетенциялардын калыптанышын камсыз кылуучу дисциплиналар жана практикалар кирет.

Мамлекеттик аттестациянын көлөмүн эске албаганда милдеттүү бөлүктүн көлөмү бакалаврды даярдоодогу НББПнын жалпы көлөмүнөн 50 пайыздан ашпоого тийиш.

Бакалаврды даярдоодогу НББПнын элективдүү бөлүгүндө студенттер тиешелүү багыт боюнча дисциплиналарды тандай алышат, ошондой эле башка багыттагы бакалаврларды даярдоодогу НББПнын дисциплиналарын тандоого жол берилет.

5.2.5. Жож ден соолугунун мүмкүнчүлүгү чектелүү адамдарга (алардын арызы боюнча) ден соолугунун абалы боюнча окууга каршы көрсөтмөлөр каралган НББПдан тышкары, бакалаврды даярдоодогу НББП боюнча окууга мүмкүнчүлүк берүүгө тийиш, анда алардын психофизикалык өнүгүүсүнүн өзгөчөлүгү, жеке мүмкүнчүлүктөрү эске алынат жана зарыл болгон учурда аталган адамдардын өнүгүүсүнүн бузулушун түзөтүүнү жана социалдык көнүгүүсүн камсыз кылат.

**5.3**. **Бакалаврларды даярдоонун НББПсын ишке ашыруунун шарттарына карата талаптар.**

5.3.1. Окуу процессин кадрдык камсыз кылуу.

Бакалаврларды даярдоонун НББПсын ишке ашыруу, окутулуп жаткан дисциплинанын профилине ылайык келүүчү базалык билими бар жана илимий жана (же) илимий-методикалык иш менен системалуу алектенген педагогикалык кадрлар менен камсыз кылынышы керек.

Кесиптик циклдин окутуучуларынын илимдин кандидаты, доктору окумуштуулук даражасы жана (же) тийиштүү кесиптик чөйрөдө иш тажрыйбасы болушу керек.

Илимдин кандидаты же доктору деген окумуштуулук даражасы бар окутуучулар берген сабактардын, окуган лекциялардын үлүшү жалпы сабактардын санынан 40 пайызын түзүшү керек.

 **5.3.2.** **Окуу процессин окуу-методикалык жана маалыматтык камсыз кылуу.**

Бакалаврларды даярдоонун НББПсын ишке ашыруу ар бир студенттин маалыматтар базасына жана негизги билим берүү программасынын дисциплиналарынын толук тизмеси боюнча түзүлгөн китепканалык фонддорго жол алуусу менен камсыз кылынуусу керек. Жождун билим берүү программасы лабораториялык практикумдарды жана практикалык сабактарды (түзүлүүчү компетенцияларды эсепке алуу менен аныкталат) камтуусу зарыл.

**5.3.3**. **Окуу процессин материалдык-техникалык жактан камсыздоо.**

Бакалаврларды даярдоонун негизги билим берүү программасын ишке ашыруучу жождун лабораториялык, дисциплиналык жана дисциплиналар аралык даярдоонун, студенттердин жождун окуу планында алдын ала каралган жана да аракеттеги санитардык жана өрткө каршы эрежелер менен нормаларга ылайык келчү практикалык жана илимий-изилдөөчүлүк иштеринин бардык түрлөрүн жүргүзүүнү камсыз кылуучу материалдык-техникалык базасы болуусу керек.

Бакалаврларды даярдоо боюнча НББПны ишке ашырууга мүмкүндүк берүүчү окуу кабинеттерди, компьютердик класстарды, практикалык жана лабораториялык сабактарды өткөрүү үчүн жабдууларга талаптар:

- окутуу үчүн атайын жайлар катары лекциялар тибиндеги жана семинар тибиндеги сабактарды курстук долбоорлоо (курстук ишти аткаруу), тайпалык жана жекече кеңеш берүү, учурдагы текшерүү жана аралык аттестациялоо жүргүзүү үчүн окуу аудиториялары болууга тийиш, ошондой эле өз алдынча иштөө үчүн жана окуу жабдууларын сактоо жана профилактикалык тейлөө үчүн жайлар болууга тийиш. Атайын жайлар ылайыкташылган эмеректер жана чоң аудиторияга окуу маалыматтарын жеткирүү үчүн кызмат кылуучу техникалык окутуу каражаттары менен камсыз болууга тийиш.

- лекция тибиндеги сабактарды алып баруу үчүн дисциплиналардын жумушчу окуу программаларына туура келүүчү тематикалык илююстрацияны камсыз кылуучу демонстрациялоочу жабдуулардын жана окуу-көрсөтмө куралдарынын жыйындысы болууга тийиш.

- жождун окуу кабинеттери, компьютердик класстар жана лабораториялык жана практикалык сабактарды өткөрүү үчүн объекттер техникалык каражаттарды жана технологиялык процесстерди, техникалык системалардын өндүрүмдүүлүгүн, ишенимдүүлүгүн жана үнөмдүүлүгүн жогорулатуу ыкмаларын окуп-үйрөнүүгө жана изилдөөгө мүмкүндүк берүүчү заманбап жабдуулар, стенддер, приборлор менен жабдылууга тийиш.

- геомаалыматтык системалар жана технологиялар лабораториясы;

- каттоону системалуу автоматташтыруу жана кыймылсыз мүлк бирдиктерин экспертизалоо лабораториясы;

- полигондор, технологиялык лабораториялар, студиялар;

-маалыматтык жана телекоммуникациялык технологияларга жана тиешелүү технологиялык каражаттарга талаптар;

- электрондук-китепканалык системалар (электрондук китепкана) жана электрондук маалыматтык-билим берүүчү чөйрө бакалариат программасында окуган студенттердин 25 пайызынан кем эмесин бир мезгилде кирүүсүн камсыз кылууга тийиш.

- электрондук китептерди, материалдарды колдонуу менен өз алдынча даярдануу мезгилинде жож ар бир студентти Интернетке кошулган компьютердик класста окуп-үйрөнүүчү дисциплинанын көлөмүнө жараша жумушчу орун менен камыз кылууга тийиш.

- ден соолугунун мүмкүнчүлүгү чектелген студенттер алардын ден соолуктарынын чектелишине адаптацияланган формадагы басылма жана (же) электрондук билим берүүчү ресурстары менен камсыз болуусу керек.

**5.3.4.** **Бүтүрүүчүлөрдү даярдоонун сапатын баалоо.**

Негизги билим берүү программасын өздөштүрүүнүн сапатын баалоо жетишүүнү учурдагы көзөмөлдөөнү, студенттердин ара сынактарын жана бүтүрүүчүлөрдүн жыйынтыктоочу мамлекеттик сынагын камтууга тийиш.

Жож тарабынан өз алдынча ар бир дисциплина боюнча билимдин учурдагы жана орто аралык сынактарын контролдоонун конкреттүү формалары жана жол-жоболору иштелип чыгат жана студенттерге окуунун биринчи айында жеткирилет.

Студенттердин жеке жетишкендиктеринин НББПнын этаптык талаптарына (жетишүүнү учурдагы көзөмөлдөө, студенттердин орто сынактары) ылайык келүүсүн аттестациялоо үчүн типтүү тапшырмаларды, тесттерди, жана студенттердин билимин, кабыл алган компетенцияларынын деңгээлин баалоого мүмкүндүк берүүчү көзөмөлдөө методдорун камтыган баалоо каражаттарынын фонду иштелип чыгат.

Жож жетишүүнү учурдагы көзөмөлдөө жана студенттердин орто аралык сынактарын аттестациялоо программаларын алардын келечектеги кесиптик ишмердүүлүгүнүн шарттарына максималдуу жакындаштыруу үчүн шарттарды түзүшү керек - бул үчүн белгилүү бир дисциплинанын окутуучуларынан тышкары, иш берүүчүлөр, чектеш сабактарды окуган окутуучулар жана тышкы эксперт катары активдүү катышуусу зарыл.

Студенттерге жалпы билим берүү процессинин мазмунун, уюштурулушун жана сапатын, ошондой эле айрым мугалимдердин ишин баалоо мүмкүнчүлүгү берилиши керек.

Жыйынтыктоочу мамлекеттик аттестациялоо багыттын профили боюнча квалификациялык бүтүрүү ишин коргоону же болбосо сегичинчи семестрде Мамлекеттик кесиптик экзамендерди тапшырууну камтыйт.

Бүтүрүү квалификациялык иштин (бакалаврдын иши) мазмунуна, көлөмүнө жана түзүмүнө, ошондой эле мамлекеттик экзаменге коюлуучу талаптарды жогорку окуу жайы аныктайт.

**620200 – «Жерге жайгаштыруу жана кадастрлар**» багытындагы ушул стандарт “**Жерге жайгаштыруу жана кадастр”** тармагында базалык ЖОЖ **К.И. Скрябин атындагы Кыргыз Улуттук агрардык университетинин** Окуу-методикалык бирикмеси тарабынан иштелип чыккан.

|  |  |  |
| --- | --- | --- |
| **Окуу-методикалык бирикмесинин төрагасы**  |  | **Иргашев А.Ш.** |

**Түзгөндөр:**

|  |  |  |
| --- | --- | --- |
| Батыкова А.Ж. |  | **Секциянын жетекчиси,**“Жерге жайгаштыруу жана кадастрлар” кафедрасынын башчысы, КУАУ,т.и.к.,доцент |
| Денисов В.В. **Секциянын мүчөлөрү:** |  | **Секциянын жетекчисинин орун басары, “**Жерге жайгаштыруу жана кадастрлар” кафедрасынын профессору, КУАУ,к.э.н. |
| Сукенбаев А.С. |  | Жерге жайгаштыруу жана кадастрлар кафедрасынын доцентин милдетин аткаруучу, КУАУ, т.и.к.. |
| Маматов А.Т. |  | Кыргыз Республикасынын Өкмөтүнө караштуу Жер ресурстары боюнча мамлекеттик агенттиктин алдындагы "Кадастр" мамлекеттик мекемесинин директору |
| Исабеков Н.Д.  |  | Кыргыз Республикасынын Өкмөтүнө караштуу Жер ресурстары боюнча мамлекеттик агенттиктин алдындагы Мамлекеттик геодезия жана картография кызматынын директору |
| Касмалиев Ч.К. |  | "Кыргызгипрозем" Жерди башкаруу боюнча мамлекеттик долбоорлоо институтунун директору |
| Чымыров А.У. |  | «Геодезия и геоинформатика» кафедрасынын жетекчиси, т.и.к., доцент, профессордун милдетин аткаруучу (КГУСТА) |
| Тойчубек уулу Алтынбек |  | «Башкаруу жана бизнес» кафедрасынын жетекчиси, э.и.к., доцент, Инновациалык Кесиптер Институту (КГУСТА) |